Alegzandra/wili-2018-roplus huggingface dataset:
De recordouder is Lance Armstrong die de Rounde 7 keirs gewounn et mo deen zen overwinniengn en ze were ofgepakt omdatn on de pikeurn a gezetn. Jacques Anquetil, Eddy Merckx, Bernard Hinault, Miguel Indurain en em vuuf kêers gewounn.

Nen oopn sterrnhoop es nen kleen hoop van sterrn, meestol en poar tiental, die volgens astronomische normn styf dichte by mekoar stoan. De sterrn zyn deurnband toamelik jounk.

Eggeric komt kwoad en e zegt tegen Elegast da z'er vôorn goa vichtn. Elegast wint. En 't veraal krygt e schôon ende: 'n verroader is dôod, 'n keunienk is ered, en Elegast meugt trouwn mi de weeuwe van Eggeric.

Poesjkin z’n name, vertoald in ‘t West-Vlams, wil zeggn: “Aleksander, Sèerzje z’n zeune, Van Kanong”. Poesjkin z’n voader stamde af van ‘n vôorname oadelikke familie, mo de grotvoader van z’n moeder was Abram Petrovitsj Gannibal, ‘n vrygekochte Ethiopische (sommigte zeggen “Kameroeneesche”) sloaf die ‘t met d'ulpe van z’n pleegvoader Peter de Grote tot anvoerder van ’t Russisch leger, ingenieur en edelman schupte. Van Gannibal stamt tusschen aksjes ook de Britse familie Mountbatten (en dus de Britse keuniginne) of.

In oktober 2009 èit JIM tegoare me Q-music zyn eign hitliste gemakt, de TOP 40 Hitlist, woa dan ze de 40 mêest populaire en gedroaide liedjes verzoameln en rangschikn. Ze speeln de liste of ip JIM de vridag - en zundag achternoene en ip Q-music de zoaterdag-achternoene. De zender is ôok nog van plan vo een liste te moakn met de populairste clips van 't moment. De hitliste is intussn ol utgebreid met een belgische liste, een liste vo Dance-muzik, êne vo urban muzik (mêer amerikoanse muziek), een tiplist (de verwachte stijgers), een alternative liste (vo groepn die ni bie 't grôte publiek gekend zyn) en een archif. De hitlist kan compleet online groates belusterd wêrn.

Atletiek es, soamen met het zwemmn, de belangrykste sporttak ip de Olympische Speeln. Om de 4 joar zyn der dus Olympische atletiekkampioenschappn.

Een oader is e soorte bloedvat die zorgt vo 't werevoern van bloed noa 't herte. De wandn zyn nie zo dikke of van e slagoader en 't bloed stroomt nie zo zere omdat er nie zo vele druk is. Oaders liggn meestol an d'ippervlakte van 't lyf en slagoaders liggn dieper.

Ronald Alejandro Vargas Aranguren (Guatire, 2 december 1986) is e Venezoloansche voetboller die by de Turksche ploeg Balıkesirspor speelt. Je speelde doavoorn vo Caracas FC, Club Brugge en RSC Anderlecht.

John McCrae was angesteld as veldchirurg van de Canadeeschn artillerie en was 't hoofd van 't veldhuspitol binst de Twidden Slag vor Yper in 1915. Den dôod van z'n vriend, lutenant Alexis Helmer was den inspiroasje vo 't gedicht "In Flanders Fields", da was geschreevn up den derden meie 1915 en was êest uutgegeevn in 't magazine Punch.

23 ogustus is de 235stn dag van 't joar (236stn dag in e schrikkeljoar) in de Gregorioansche kalender. Nog 130 doagn tout 't ende van 't joar.
Den êestn november 878, e joar achter den dôod van Karel de Kletsn, woarn zyn zeune Lodewyk den Hakkeloare en Lodewyk de Joungn in Voern tegoare gekommn, vo d’akkôordn van ‘t Verdrag van Meerssen te bevestign. Z’haan ofgesprookn van tegoare an één kant te stoan teegn de Vikings en makoars jounges te beschermn.

De grasfamilie of in 't Zuudôostelik West-Vlams gesfamilie (Poaceae of Gramineae) is e familie van êenzoadlobbige blommeplantn in de orde Poales met oengeveer 12.000 sôortn, verdêeld over 780 geslachtn. Groangewassn, lyk terwe, rogge, gerst, hoaver, maïs en rys, zyn verteegnwoordigers van de familie, moar ook bouwmaterioaln (bamboe, riet, strôoi).

De beginconcentroasje van 14C is nie olsan 't zelste omdat 't productieproces (ten gevolge van varioasjes in de kosmische stroalienge) nie de zelste hoeveelheid koolstof-14 makt.

Up 28 januoari 1918 stierft je an 'n loengontstekienge die nog gecomplikèrd wierd deur 'n hessenvliesontstekienge, en wierd begroavn in 't Commonwealth War Graves (seksie Wimereux Cemetery), 'n poar kilometers inland van Boulogne.

De platse woarda twêe ploatn mè mankoar in contact kommn, wordt de ploatengrenze genoemd. Ploatgrenzn wordn dikwils g'associeerd mè eirdbeviengn, bergn, vulkoann en oceoantroggn. 't Mêerendêel van d' actieve vulkoann wordn an ploatengrenzn gevoundn, mè 't beste vôorbêeld an de randn van de Pacifieke Ploate, ook gekend as de Ring of Fire.

Deurdat de Moane een elliptische boane round d' Eirde oflegt, varièrt den ofstand tusschn de Moane en d' Eirde. 't Punt woardat de Moane 't verste van d' Eirde stoat hêet 't apogeum (405 – 500 km) en 't punt woardat de Moane 't dichtste by d' Eirde stoat hêet 't perigeum (363 – 345 km). De gemiddeldn ofstand is 384 toet 450 km.

Hasselt is d'ôofdstad van de provinsje Limburg. D'r weunn apeupri 76.000 mienschn. Hasselt ligt an 't Albertkanoal en an den Demer, tusschn De Kempn en Haspngouw. D'inweuners wordn Hasseloars genoemd. Hasselt is ok d'ôofdplekke van 't gelyknoamig kieskantong en de twêe gerechtelyke kantongs Hasselt.

By De Blankoart ku je schone toern wandeln ('t Blankoart wandelpad) en ge passeert er lanks de vochtige Yzerbroekn. De Yzerbroekn zyn 4.000 ha groot en liggn langs 'n rechteroever van 'n Yzer. Ze loopn van Oostvletern toet Diksmude.

Et ôorspronkelyk kruus wierd achter nen êestn anslag in 1945 gêeltergans ipgebloazn ip de 15de moarte van 1946. De ipdrachtgevers en under nôois bekend gemakt. Z'en e nieuwn were opgebouwd bachtn de ruïnes van d'oudn. Mi d'oude stikkn en ze in 1950 de Pôorte van de Vreede of Pax-pôorte ebouwd ter erinnerieng an 'n êestn. Ip de vier oukn van de pôorte èn ze vier beeldn gezet van Karel Aubroeck. De beeldn stelln de gesneuvelde frontsoldoatn Renaat de Rudder, Joe English, Edward, Frans Van Raemdonck, Lode De Boninge en Frans Van der Linden vôorn.

In de streke va Poperienge leevnde z'in de Middelêeuwn va de loakenhandel. Moa deur de polletiek van Iengeland moestn ze achter een andere maniere zoekn voe commerce te doe. Hommel wos d'oplossienge. Sedert de 15st'n êeuw wos hommel hier intensif verbouwd. 't Uutzicht va Poperienge gienk nôoit nog 't zefste zyn...
Et Ishango-beentje is genoemd no zen viendplatse in Congo. Et wierd in 1950 ipgegroaven deur den Belg Jean de Heinzelin. Van et beentje wordt geschat dat 't tussen de 18 à 20.000 joar oud is. Et wordt beschouwd ols et oudste spoar van menselikke wiskunde en dorom is heel de wèèreld zaloes ip België da mynder dat en, mo lik zovele diengen is ter in België amper entwien die van ’t bestoan van da beentje afwit. Et wordt bewoard in et Museum vo Nateurwetenschappn in Brûssel, en ’t wordt er nog mo sedert 2001 ûtgestoald in de Janletzoale (Zale van de Iguanodons).

Jan I (1296-1299), zyn zeune, is ipgebrocht an 't hof van keunienk Edward I van Iengeland en je trouwde in 1297 me zyn dochter Elisabeth. Achter da Jan I zounder jounges stierf, erfde Jan II van Avesnes, die groaf van Henegouwn was, Holland en Zêeland.

't Volksliedje Tineke van Heule dankt ze noame an dit dorp. Den tekst es geskreevn deur René De Clercq. Ip ne goeien dag è'tie zyn gedicht an Emiel Ullebroeck gegeevn en den dienen è't er een mezikske by geskreevn. Olle joare worden der in 't twidde weekend van september nog Tinekesfêesten g'organiseerd. Beist die fêestn weird'er een nieuw Tineke gekoozn. Da moet een freule van Eule zyn, liefst een moagde. Binst de Tinekesfêesten zyn d'er ôok de zôgezeide "Stôotn van Eule". De beste "stôot" krygt ne prys. In 't verleden woaren die stôotn dikkels polletiek getint en de flikken va Kortryk kwoamn regelmoatig orde ip zoakn stelln.

Omdat de ploate die noa beneen geduwd wordt up een bepoalde diepte begint te smeltn, wordn der vulkoann gevormd in 't dêel van de continentoale ploate woarda 't magma were noa boovn stygt. Een typisch vôorbêeld is den Andes, woarda de Nazcaploate ounder de Zuud-Amerikoanse ploate duukt.

Omda pynn achtre da ze gekapt zyn gin weerstand ên teegn insektn of schimmls, is olgemêen anbevooln vo 't oet allêene mo vo binnewerk te gebruukn. 't Oet da buutn bluuv liggn kan do nie langre dan 12-18 moandn liggn ofanklik van 't platslik klimoat. 't oet van pyn êt in de vakweirld veele speesjoale noamn (byvôorbeeld in 't Iengels).

De noame komt va François De La Chaise d'Aix. Dat wos e jezuiet die privé-paster wos van Lodewijk XIV (round 't joar 1700). Père De La Chaise, lik of datn beter ekend wos, wunde op 't terring woa da 't kerkof nu legt.

Jerome Clinckemaillie (Oostnieuwkerke, 4 juli 1929) is ipgegroeid ip Sleihage. Ie weunt sins 1957 in Roeselare. Ie leerde voe schoemaker, en gaf lesse in 't MPI Sint-Idesbald in Roeselare, en an 't Vormingsinstituut in Brugge.

De rotoasje van de Moane round hur asse is synchrôon met hur bewegienge round d' Eirde. Da betêkent dat de Moane olsan de zelste kant noa d' Eirde richt. 't Is doavan da me van de vôorkant en den achterkant van de Moane klappn. Toedat de Russische satelliet Loenik 3 in 1959 fottos van den achterkant noa d' Eirde steurdige wist er niemand hoe dat den achterkant deruut zaag.
De mêeste geoloogn aanvêêrdn zyn theorie nie, voral omdat er gin dudelik mechanisme dervoarn te viendn was. Suggesties van geoloogn gelik Arthur Holmes, die in 1920 vôornstelde dan de ploatgrenzn zoun kunn ounder de zêe liggn, en in 1928 dat convectie zou kunn 't mechanisme zyn voa de bewegienge van de continentn, wierdn deur de mêerderheid over 't hoofd gezien.

Die culturele ountwikkeliengn woarn nie eigen an één volk moa vound je zowel in Europa, Azië, Afrika lik in Amerika. En poar voorbeeldn van neolithische cultuurn:

Leo Wyatt, gespeelt deur Brian Krause, is de white lighter (lichtgids, witte lichter) van de zusjes, mo in 't begin peisn ze da em under klusjesman is. Ondanks alle regeltjes kriegt em e relotje met Piper. Ze trouwen en krieg'n 2 zeuntjes in 'Charmed'. In de latste afleverynge zieje da ze nog e dochtertje krieg'n ook.

Jacoba van Beiern (1417–1433), under dochter. In 1433 most ze Holland, Zêeland en Henegouwn ofstoan an Filips de Goein. Jacoba was zyn nichte. Zyn voader en heur moeder woarn broere en zuster.

An oazeloars kommn der vrouwelikke (woaruut dan de notjes groein) en mannelikke bloemn (katjes die ol in januoari bloein, an der gin bloarn anstoan). Round de notjes (die en arde pele en, woavoorn dat e notekroaker mêestol nôdig is) zit er oek ossan en velletje, die der mêestol ofedoan is an ze verkocht zyn in wienkels.

In 1940 wierd het Technologisch Instituut (TI) as een ounderofdêlienge binnen 't K VIV upgericht, met de bedoelienge van de professionêle ountwikkelienge van under leedn te bevordern. Da wordt gedaon deur d; inrichtienge van vôordracthn, studiedaagn, symposia, cursussn, conferensjes en tentôonstelliengn.

Kegelvulkoann ontstoan deurda gruus, puun en mêestol klêne rotsblokkn uut de kroater gesmeetn wordn, zôdat er hem een kegel vormt round de kroater.

In eigen land gaaf 'n de bekende stroate Regent Street in Londn neur edendoags uutzicht. In nuze streke is 'n surtout bekend vo zyn ontwerpn die te moakn en mi 'n Êest'n Weireldôorlog:

D' Alemannische toale wordt surtout gesprookn in Zuud-Duutsland, Ôost-Frankryk (den Elzas), West-Ôostnryk (Vorarlberg, West-Tirol), Liechtnstein, Zwitserland en e klêen dêel van Italië (in Valle d'Aosta). Doarneffest wordt er e bepoalde vorm van Nederalemannisch, 't Alemán Coloniero, ook buutn Europa gesprookn, noamelyk in Colonia Tovar in Venezuela.

't Ende joarn '80, begun joarn '90 komt Picanol grodder en grodder: deur fabriekn te begunn in aar landn (lik in China) of deur aar bedryvn over te pakkn.

Dirk VI (1122-1157), zyn zeune, volgdeg hem ip ounder 't regentschap van zyn moeder. De West-Friezn erkendn zyn broere Floris de Zwartn, die ook gesteund wierd deur de Kennemers. 't Gevecht tusschn de broers wierd ipgelost deur keunienk Lotharius II/III van Duutsland.

Ôok in West-Vloand’ren woaren ze styf gèren gezien en aan ze veel bezittiengen. Under commanderieë (de name vô un lokaal oofdkwartier) in Yper was één van d’êeste in West-Europa en moe styf grôot gewist zien, mo is in de loop van de joaren volledig verdwenen. Der zyn wel nog de Tempelstroate en de Tempelpoarte die an under doen peinzen.
Je zettege hem in vo 't Vlams, zyn moedertoale, ip een idealistische maniere. In die context verscheenn vanof 1858 zyn êeste publicoaties en poëziebundels: "Kerkhofbloemen", "Vlaemsche Dichtoefeningen" en in 1862 e verzoamelbundel gedichtn, gezangn en gebeedn. Je droomde dervan 't "vôorouderlik Vlams" te zien herleevn als cultuurtoale:

't Liedje es geschreevn in de joarn '80 en ton wos 't inderdoad tristig gesteld met de kwaliteit van 't milieu, mo sedert 't ende van de joarn '90 es 't were stillekes an an 't betern en zit er were vis in de Leie.

't Surveyor-programma bestound uut Surveyor 1 toet an Surveyor 7, sondes die up de Moane moestn landn tusschn 1966 en 1968 vo de moanbodem up vershcillende plekkn t' oundezoekn.

’t Witmarmern beeld Madonna met Kind, deur den Italioanschn kunstenoare Michelangelo Buonarotti. De Brugsche koopman Jan van Moeskroen kocht ’t beeld in Itoalië in 1506 en schounk ’t an zyn parochiekerke. ’t Beeld is ’t ênigste kunstwerk van Michelangelo dat uut Itoalië uutgevoerd is binst zyn leevn.

Schildvulkoann wordn gevormd deur lava mêe lêge viskositeit, 't is te zeggn mêe basaltische samenstellienge. Da betêkent da de vulkoan d'er redelik plat uutziet: azô hêt den Mauna Loa in Hawaii een deursnee van 120 km.

Vanof de 16e êeuwe gienk de visscherie styf achteruut en in de 18e en 19e êeuwe was Wendune moar een klein dorptje nie mè. Tout 1870 leefde de bevolkienge styf ofgezounderd, mo 't ipkommend kusttoerisme brocht doa veranderinge in. Touristn uut Blanknberge maktn een stevige wandelienge no Wendune "per ezel". En nateurlik deurdege 't nie lange êer dat er 'n poar cafés kwoamn woa da ze kostn genietn van een stute met espe of een koekestute mè kaffie. In 1886 kwamt er een boane noa Blanknberge en in 1886 de stoomtram van Ostende noa Blanknberge. 't Gemêentebestier ad dovôren de gigantische somme van 57000 fr. tegoare gescharreld.

Kort vo zyn dôod het de gehandicapte Karel II van Spanje per testament Filips van Anjou, de 17-joarige kleênzeune van Lodewyk XIV, angeweezn als trôonipvolger.

De levensstandoard is in Pooln de latste joarn styf vooruut an 't goan: overol in Pooln wordt er gebouwd en zyn der wegenwerkn. De Poolse regerienge zendt in Ingeland zelfs spotjes uut ip den tv vo Poolse werkmann were noa Pooln te roepn.

’t Kôor is ols museum ingericht mè de proalgroavn van Maria van Bourgondië (gotische styl, 1505) en Karel den Stoutn (renaissance, 1562), uutgevoerd in zwarte leisteen mè verguld koper. ’t Grafmonument van de dochter is dus ouder of da van heur voader.

D’r wierd ook beslist van dichte by, an 'n ôostkant van de markt, e Woaterolle te bouwn over de Reie, die ton nog deure liep langs de markt. De Woaterolle was ‘n overdekte los- en ipslagplekke woa dan de bôotn die van Damme kwoamn, under productn kostn uutloadn. Vo da de Woaterolle d’r stound wierd er an de Reiekoaie ip de markt in oopn lucht gelost en geloadn.

In 1610 trouwde Joost van den Vondel me Maria de Wolff en je pakte de kousewienkel van zyn voader over in de Warmoesstroate. Je kwam al zêere in contact met d' Amsterdamsche literaire weireld.
Jimmy Frey (Brugge, 28 april 1939) es nen Vlamsche zanger, die vôorol in de joarn '60 en '70 populair wos in Vloandern. Zynen echte noame es Ivan Moerman.

In 1989 weird er kanker vastgesteld by Jimmy Frey, iet woarmee dat ie noa buutn kwam om et taboe round die ziekte te deurbreekn. Ie weird ton ôok et boegbeeld van de VTM-actie Levenslijn, ten vôordêle va de bestrydienge va kanker. Jimmy Frey es 3 joar uit roelatie gewist, totdat ie in 1992 were begoste ip te treedn.

Sint-Agatha-Berchem (Frans: Berchem-Sainte-Agathe) is e plekke en gemeênte in 't Brussels Gewest. Toet 1954 makte de gemeênte nog deêl uut van de provinsje Brabant die in dien tyd nog nie gesplitst was.

Estland officieel de Republiek Estland (Estisch: Eesti of Eesti Vabariik) is e land in Nôordôost-Europa, die in 't westn begrensd wordt deur de Ôostzêe, in 't nôordn deur de Finsche Golf, in 't ôostn deur Rusland en in 't zuudn deur Letland. 't Is 't mêest nôordelikke en 't klêenste van de drie Baltische landn.

A Poesjkin overtyd veel affaires ad me getrouwde wuuvn, nu was ’t zyne toer voe zjaloers te wordn ip z’n vrouwe. In 1837 rakte je verwikkeld in een amoureus schandaal met de Fransman Georges d’Anthès. Hoewel de juste toedracht nog assan nie zekers is, wordt nu toch meestal gepeisd da d’Anthès een homo was die allêne voe konsjuus deed of dat je de liefebber van Poesjkins vrouwe was.

Hendrik I, bygenoamd Hendrik de Veugeloare (Duuts: Heinrich der Vogler of der Finkler, Latyn: Henricius Auceps), van 't Saksisch Huus van de Liudolfiengers, loater achter de krônienge van de drie keizers Otto I, Otto II en Otto III ook 't Ottoons Huus genoemd, (Memleben (Saksen-Anhalt) 876 – Memleben, 2 juli 936), was hertog van Saksn van 912 en keunienk van Oost-Francië van 919 tout an zyn dôod.

JIM Kot Deluxe: programma vo studentn die een kot willn winn mè vee luxe woa dan ze een joar meugn inweunn. In et programma moen ze radsels iplossn in de stad van et kot, uuteindelyk meugn der drie in van de vele kanidoatn. 't Êeste sezoen was in Leuvn, ze goan ôok nog e twidde moakn in Antwerpn

De Deenn roofdn en koloniseerdn surtout round de Noordzee en 't Kanaal, dus Vrankryk en Iengeland. De Noorn gingn meer no 't noordn en 't westen. Ze koloniseerdn d'Orkney Eilandn, Shetland, de Faroer Eilandn, Ysland, Groenland en woarn tydelik zelfs in Newfoundland in Canada.

Dennen kunn oendrescheidn wordn van andre leedn van de pynboom-famielje deur de hechtienge van undre noaldachtige bloarn an de twyge deur e voetje dat ip e klêen zuugnaptje glykt.

Vanof 't ende van et mesolithicum en et begun van et neolithicum begunt de miens an landbouw te doene en vee 't oudn. Je zorgt zo vo 'n eestn kee zelve vo de voorzienienge van zyn eign eetn. Dat es moar meugelik deurda gemeenschappn sedentair kommn en ze nu minstens één joar up dezelste plekke bluuvn weunn en werkn. Zo krygn ze zynder nu meer tyd vo andere diengn te doene. Da zorgt dervoorn da de miens up cultureel vlak nen grootn sproung vooruut makt. Me spreekn ook wel van de neolithische revolutie:

In 't begun woarn Johan Persyn, Jessie De Caluwé, Marleen Vanhecke, Kris Borgraeve, Diederik Decraene en Lucien van achter 't nieuws de bekende koppn.
Karel II, bygenoamd de Kletsn, van 't Huus van de Karoliengers (Frankfurt am Main, 13 juni 823 - Avrieux (Savoye), 6 oktober 877) was keunienk van West-Francië achter ’t Verdrag van Verdun in 843, en van 875 tout an z’n dôod Rôomse keizer.

Kalle of Kolle met den oak is een woatergêest die surtout klêne joungns in ’t woater lokt. Je weunt in de Mandel en in de woaterpittn van d’ uuzn in de omgevinge. Os je doar over een brugge lopt, kryg je ’t gevoel da je noa de leuninge getrokkn wordt.

Wa betreft atletiek in ûzn Provinsje zyn we oke nie slicht af wa betreft de verênegiengn. Hierounder e lystje van de atletiekverênigiengn under de VAL erkend.

Mo neffest een generoal van ze troepen was 't ie ook een bevorderoare van de kunst. 't Was em die an Michelangelo vroegt vo de Sixtynse Kapelle te beschilderen en 't beroemd mêesterwerk van Michelangelo van Mozes aad Paus Julius II em loaten maken vor ip z'n grafmonument. En ook Bramante en Rafaël kregen regelmoatig ipdrachten van em. Julius II was ôok den ipdrachtgever vo de Sint-Pietersbasiliek in Rome.

Voun êeste kêe sedert 'n ounofhankelikheid no 'n weireldbeker in 2010, doavôorn wel ol êentige kêern tope met Tjechië. Rechtet deur d'êeste rounde erocht deur Italië te kloppn in d'êeste rounde, in de twidde rounde deruut teegn Holland.

De Tempeliers zyn den latsten tyd were vrêe populair, vôorol deur romans lik Het Heilige Bloed en de Heilige Graal en natuurlik De Da Vinci Code.

Sedert da Lotharingn deur Hendrik I de Veugeloare definitief by ’t Duuts Ryk was gevoegd, grensde ’t Duuts Hillig Rôoms Ryk an Frankryk en heur vazalstoat Vloandern.

Zoet petattn zyn wel een andere sorte van plante (Ipomoea batatas) en ein eigentlik nietn te ziene me geweune pattatn. Ze groein in de troopn.

(en) Wei, X.-X., & Wang, X.-Q. 2004 : Recolonization and radiation in Larix (Pinaceae): evidence from nuclear ribosomal DNA paralogues, Molecular Ecology, 13, pp. 3115–3123

Ge vindt de veugel in bossn (lôof-, noald- en gemingde bossn), in parkn en in unnen of. Zowel in vlakke streekn als in bergn koom je em teegn. In West-Vloandern es't ie dikwyls te zien.

't Bestound uut 't gebied van de Lêge Landn tusschn Schelde en Reyn, mo zounder 't groafschap Vloandern, met de streke van Aken, Keuln, Koblenz en Mainz (’t oud Germania Inferior en Germania Superior).

't Es e sketsnshow, ollemoale korte stikskes dan nietn met mallekoar te moakn ein, met e poar uutzounderiengn die ossan werekêern (kykt ierounder). 't Es verkoozn os beste programma deur de Standaard en de Morgen.

Verder droain ze mêestal over dag hitbox of live request woa dan ze vrêe populaire nummers van vroeger en nu droainn, of woa da je êen liedje (mè clip) kunn anvroagn.

Up zyn eign kan subductie nateurlik nie den ênigen kracht zyn die ploatn doe beweegn. Bevôorbêeld, de Nôord-Amerikoanse ploate beweegt noa 't westn, moar hè nievers subductiegrenzn. 't Wordt gepeisd da convectiebewegiengn in den eirde zyn mantel up êen of andere maniere wordn overgebrocht noar de lithosfeer, moar hoe dat da gebeurt, is nog nie zeker.
't Gebied van Pitgam ad in tydde van de Romeinn en deftige Gallo-Romeynsche beweunienge, toenda 't nog an de kust lag deur de Duunkerke transgressies. By ipgroaviengn byst 't anleggn van en gasleydienge in 1997 zyn der teffrente dingn uut den Oudheyd ountdekt. Pitgam es vermeld in 1072 in de Annales Flandriae en in 1113 in e bulle van paus Paschalis II. In 1159 gaf paus Alexander III de kerkelyke inkomstn vande parochie an't kapittel van Terwoan. In Pitgam stoat de Sent-Folquinkerke.

Overtyd woarn de belangrykste moatschappelikke toakn van hoons vee dryvn (schoapers), woakn en loater oek wel trekkn van karrn. Oul hier is ollêne nog woakn e toake die bestoat (ol zyn der wel nog êentig herders oek), mo z'hen wel êentig aar toakn ekreegn, lik helpn met blende, dove of g'handicapte menschn (labradors dienn doa goed vôorn).

Pynn gruujn goed ip zeure groendn, sommigte ook ip koakgroendn; de mêeste vroagn goeje drenoazje van de groend, mê e vôorkeure vo zandgroend, mor e poar (byvôorbeeld Pinus contorta) verdroagn vernatte groendn. E poar kunn uutschietn achtre e busbrand (byvôorbeeld Pinus canariensis). Sommigte sôortn pynn (byvôorbeeld Pinus muricata) ên brand nôodig om undre vôort te plantn, en undre populoasjes goan troage achtruut o de busbrandn oendredrukt wordn. Verschillende sôortn zyn angepast an ekstreeme omstandigeedn van oogte- en brêedteliggienge (byvôorbeeld Pinus pumila, Pinus mugo, Pinus albicaulis, Pinus aristata, Pinus longaeva, Pinus balfouriana). De pinjon-pynn en 'n antal andre, noamlik Pinus brutia en Pinus sabiniana, zyn byzoendre wêl angepast vo 't gruujn in êete, drooge, oafwoestynachtige klimoatn.

Dus Vloandern produceerde ne hêeln ôop gêestelikkn, woavan dat er vele styf goe werk geleverd ein. Kardinaal Godfried Danneels es êen vôorbeeld.

't Is overol crisis, en Picanol voel et ouk. Nunder cyfers zyn nog goed, moa dat is voen e grôot stik deur 't succes in China. Nu en toene moetn z'ier te lande menschen ofdankn.

Edward III (1327-1377) Zyn oudste zeune Edward van Woodstock, die idder stierf of hem, was de voader van zyn ipvolger Richard II. Zyn derde zeune Jan van Gent was den êestn hertog van Lancaster. En zyn vierde zeune Edmund van Langley den êestn hertog van York. 't Woarn de stamvoaders van de twi zytakn: 't Huus Lancaster en 't Huus York.

't Ligt in 't middn van de provinsje West-Vloandern en noemt emzelvn doarom 't erte van West-Vloandern. 't Es ook interessant om te weetn dat de Mandel derdeure stroomt en dat verboen is met de Leie via 't kanoal Roeseloare-Ôoigem.

Koein komn gemiddeld om de drie weekn tuchtig. Ne keer da ze vul zyn deurt 't oungeveer 9 moandn eer da ze kouvn. Afhankelyk van hoevele liters melk da ze nog gift wordt ze een poar weken voor de vermoedelike kouvienge droge gezet. Met droge zetn wordt bedoeld da ze nie meer gemolken wordt.

19 ogustus is den 231stn dag van 't joar (232stn dag in e schrikkeljoar) in de Gregorioansche kalender. Der volgn nog 134 doagn toet 't ende van 't joar.
Pitgam es e gemêente in Vrankryk in't Noorderdepartement. 't Ligt in Frans-Vloandern ip't schee'n van't Blootland en't Outland. 't Grenst an de gemêentn Armbouts-Kapel, Stene, Krochte, Zegerskapel, Eringem, Drinkam, Loberge, Broekkerke en Spyker. Deur Pitgam strôomt, an de schreve me de gemêentn Broekkerke en Spyker, 't Kanal van de ôoge Kolme, en ounderdêel van de Kolme.

Zyn vôorouders woaren van de bourgeoisie uut de streke van Zunnebeke: zyn grootvoadre was lange burgemêestre van Zandvôorde. Doarom oat Jacques Brel en hoat-liefdeverhoudienge me West-Vloandern.

In de dertiende êeuwe begoest Grevelingn ol wa van eur pluum'n te verliezn deurda 't bekken van de Aa mêer ging verzand'n wa da de bereikboareyd via de hoavn bemoeilykte. Verder kreeg 't stad ôok te moakn me mêerdere Fransche involln deur de soldoatn van Filips II van Vrankryk en Filips IV de Schôonn. In mei 1213 koos Filips II Grevelingn uut als uutvalsbasis vo zyn leegr vor Ingeland an te valln woar em wachtte ip de Groaf van Vloandern vor em te steun'n. Mo achter e moandje wacht'n kreeg em bericht van paus Innocentius III die meldde dat ie de invasie veroordeelde. D'anval werd afgezeid en Flips liet Grevelingn plundern vo de Groaf van Vloandern te straffn omda tie em nie wilde verbind'n an de Fransche keunink vo te vecht'n teegn Ingeland. In 1302 werd Grevelingn dus ipnieuw geravaseerd ounder Filips de Schoonn deur Oudard de Maubuisson. In 1383 viel Henry Spencer, de bisschop va Norwich, Grevelingn an achter da d'Ingelsche Kales ad'n ingenoomn. Mo d'onderneemienge stopte in Grevelingn toenda 't stad bevryd wierd deur de Fransche keunink Koarel VI, moar 't stad bleef e gevoarlyk grensgebied tusschn 't Groafschap Vloandern en d'Ingelsche exclave round Kales.

Horizontoale libroasje komt deurda de lôopboane van de Moane nie hêelteganstn round is. 't Resultoat is 't "nêen-schuddn" van de Moane, met een hoek van maximoal 7,9°.

De krift'n (Astacidea) zyn een infraorde van kriftachtign, orde tienpôotign. Bêest'n lyk zêekrift'n en rivierkrift'n moak'n dêel uut van die infraorde.

Toet 't ende van 1976 wos 't Joenkershove ook by Woomn, moar by de gemeentelikke erindieling moest da nar Oetulst goan. 't Ligt last de groate boane, den N369 die van Diksmude naar Yper loapt.

"Je moet de koe by de stier doen a ze tuchtig is". Da wil zovele zeggen lik "Je moe 't yzder smeen a't warm is". A 't je moment is, moe je voort doen.

D'internationoaln kennelclub (FCI, Federation Cynologique Internationale) erkent 311 rassn van over hêel de weireld. België et ouk zuk en organizoasche, de KMSH (Koninklijke Maatschappij Sint-Hubertus). De bedoelienge van die organizoasches is voun de bestoande hounderassn t'helpn overleevn en woar a 't kut, te verbetern.
't Dorptje i nen redelyk recentn ôorsproung. 't Es in 1560 vermeld gewist lyk Sancti Joannis Capella als ounderverdêelienge vande diocesie Terwoan. Int Vlamsch noemdigde't ton Sint-Jans-Cappel. De kerke, die gewyd es an Sint-Jan-den-Doopr, es ebouwd gewist in 1557, mo es gelyk vele kerkn in de Fransche Westoek platgebrand gewist deur de Geuzn. Derachter es ze erbouwd. In Sint-Jans-Kapel stoat ôok de Villa Marguerite Yourcenar ip de Zwortnberg woarda schryfster Marguerite Yourcenar (1903-1987) nog geweund it. Teegnwôordig es der ôok e museum gewyd aan Yourcenar. Vo de reste ligt et Mont Noir Military Cemetary, e Brits militair kerkof uut den Êestn Weireldoorloge, ôok ip't groundgebied van Sint-Jans-Kapel.

De twee zyn getrouwd up 13 december 862. Vo 'n hem en bitje noame te geevn, benoemde keunienk Koarel zyn schoonzeune Boudewyn tout groaf van Gent en gof 'n hem de noordelikke gouwe van zyn ryk lik huwelikscadeau. Da wos 't begun van 't groafschap Vloandern.

Roussillon is e gemêente in 't departement Vaucluse (regio Provence-Alpes-Côte d'Azur) in 't zuudôostn van Frankryk. De plekke makt dêel uut van 't arroendissement Apt en is geklasseerd ols êen van de schonste dorpn van Frankryk (Les Plus Beaux Villages de France). Roussillon ligt in 't Parc Naturel régional du Luberon. In Fransche nateurlyke regionale parkn kunn nieuwe economische activiteitn allêene moar oentwikkeld wordn on ze deurzoam zyn.

Kort derachter kreeg em ipdrachte van François Louis de Bourbon-Conti, de prinse van Conti en de Fransche kandidoat vo't Poolsche keuningschap, na Dantzig te voern. Toenda de Liga da vernam, zoundn ze 19 oorlogsscheepn na Duunkerke vo da te verindern. Baert ad 10 scheepn ter beschikkienge mo prefereerde van me mo zesse te vertrekkn. Gaccompagneerd deur nen ôop Fransche notoabeln lyk Marc-Antoine de Saint-Pol (Hêer van Hécourt en commandant van de Jersey) en Melchior de Polignac (die toen d'ambassadeur va Vrankryk in Pooln wos en loatr, in 1713 de kardinoal va Frankryk gieng komm'n), sloagde Bart erin van inde nachte van 6 ip 7 september Duunkerke uut te voarn en de vyandige bôotn af te schuddn. Zeevn doagn loatr kwoamn ze an by't nauw van de Sont en derachter, ip 15 september, wierdn ze verwelkomd in Koopnoagn (Vrankryk wos toen e boundgenôot van Denemarkn). Ip de 26ste kwoamn ze an in Dantzig vo der te verneemn da de teegnkandidoaat die gesteund wierd deur de Liga van Augsburg, Frederik-August van Saksen, ol gekrôond wos tout keunink August II van Pooln. Ze beslootn van ulder ambiesje nie te verre te dryven en ipnieuw te battern en ze kêerdn ton mo were na Vrankryk. Want onderttusschen wos ip 20 september 1697 de Vrede van Ryswyk getekend tusschn de Liga van Augsburg en Vrankryk en ezo woster en ende gekommn an de Neegnjoarige Oorloge.

In 'n Tour van 2011 wos Boasson Hagen êen van de coureurs die vele in beeld kwam, e won 'n zesdn rit (in e sprint up e dag woa da 't indeliks vele rinde) en 'n 17sn rit ('n bestn van e vlucht). E wos oek nog 'n twiddn in rit 16, achter en aarn Noor, Hushovd.
De galerie is gevestigd in e barok paleis, de Palazzo Brera, tegoare mè d'oude bibliotheke van Brera (Biblioteca Nazionale Braidense), 't Lombardisch Instituut vo weetnschap en Lettern (Istituto Lombardo Accademia di Scienze e Lettere), de Sterrewacht en de Botaniekn Hof (Osservatorio Astronomico e Giardino Botanico di Brera) en d'Academie vo Schône Kunstn (l'Accademia di Belle Arti di Brera).

Choco: pasta emakt van oazelnootn, voun 'n êeste kêe emakt deur Sergio Ferrero, die de noame Nutella bepeizde. In Piemonte (de streke round Turyn) maktn de chocolatiers ol in 't begun van de joarn 1800 sjokla dêels met oazelnootn omdat er en oogn taks up cacoabôonn inevoerd wos. Die sjokla noemdn ze gianduja en up boasis doavan makte Ferrero zyn choco. D'ofbeeldienge up d'etikette is ol sedert 1963 dezeste. Oek 'n pot is nie veraard.

(nl) Delfosse, Jan 2010 : Van Bourgondisch kamerheer tot neogotisch schrijnwerker, de bewoners van Jeruzalemstraat 56-60 in Brugge, in : Brugs Ommeland, blz. 107-124.

Verder wordt er ook gepeisd dan Jupiter zyn moann Ganymedes en Callisto en Saturnus zyn moane Enceladus ook een oceoane ounder under yslage hèn, olhoewel da 't ys in die gevolln dikker is dan van Europa.

D'eeste werktuugn uut metoal bestoundn uut koper. 't Nadeel van zuver koper es da datte nie vree sterk en es. Moa oe j' koper mè en bitje tin (max. 10 %) miengelt, kryg je brouns. En brouns es vele keers sterker dan koper. In sommigste streekn, woada tin nie gemakkelik te vindn wos, hèin de mienschn koper mè 2 à 3 % arseniek gemiengeld, wuk da à peu près dezelste uutkomste ha lik tin.

Julius Caesar versloeg d’Atreboatn binst de Gallische Oorloogn in de 1ste êeuwe v. Chr. en je miek van hunder streke e Romeinse civitas, de Civitas Atrebatium met den hoofdstad Nemetacum (Atrecht, Frans: Arras). De civitas lag in de Romeinse provincie Gallia Belgica.

Vier joar achter de plechtige oundertêkenienge wierd Blanknberge geteisterd deur de geweldigste stormvloed aller tydn, den 23stn november 1334 ip St-Clemensdag, en Scarphout wierd hêlegans vezwolgn deur de zêe.

Artesië (Frans: Artois) was e groafschap, gesticht in West-Francië, en loater e provincie in ’t nôordn van Vrankryk tout an ’t ende van de 18ste êeuwe. Achter de Fransche Revolutie in 1789 kwam ‘t ounder ’t departement Nauw van Kales (Pas-de-Calais).

16 juli is den 197stn dag van 't joar (198stn dag in e schrikkeljoar) in de gregorioansche kalender. 't Volgn nog 168 doagn toet 't ende van 't joar.

De veugels ein een typische zang, de vienkeslag, die ton nog streekgeboundn es ôok: in Vloandern eindigt zyn lied olsan me 'suskewiet'. 't Es de boasis gan vormn voo ne volkssport Vienkezettieng, die populair es in Vloandern.

Bruno de Grôotn (925-965), aartsbisschop van Keuln en de latstn hertog van hêel ’t hertogdom Lotharingen, vo dat et gesplitst wierd in Neder- en Ipper-Lotharingen.
Met de Pragmatieke Sanctie van 4 november 1549 wierd de Bourgondische Kreits deur Karel V ommegevormd tout de Zeventien Provinciën van de Lêge Landn. De Bourgondische Kreits bestound al van 1512 ounder Maximiliaan I, en was êen van de tien Rykskreitsn, woarin dat 't Hillig Rôoms Ryk ingedêeld was. Karel V bepoalde met de Pragmatieke Sanctie da de Zeventien Provinciën alsan mostn tegoare bluuvn ounder êen keunienk, on ze overg'erfd wierdn. Ze kwoamn doamee apart te stoan van 't Hillig Rôoms Ryk en 't keunienkryk Frankryk. Achter de trôonsofstand van Karel V kwoamn z'ounder zyn zeune Filips.

Boudewyn I van Vloandern (° 837?, † 2 januoari 879) wos den eestn groaf van et Groafschap Vloandern. J'es surtout bekend gerocht ounder zyn bynoame met den Yzern Oarm.

Wevelgem (Nederlands: Wevelgem) is e Belgische gemêente in de provincie West-Vloandern. In 't hêle weun'n der azo mêer dan 31.000 mensn in de gemêente. De gemêente ligt teegn Kortryk, en is doadeure vrêe verstedelikt gerakt.

De noame veelvroate is overenoomn uut 't Duuts, mor is eigentlik e verkêerde vertoalienge uut 't Oud-Zweeds. Doa zeiden ze der fjellfräs teegn, die bergkatte wult zeggn.

In tyde van de verooverienge van Gallië deur de Romeinn lag Grevelingn in 't gebied van de Morinen. Moar in dien tyd stond de streke meerndêel ounder woater en ezo begunt de eignlyke geschiedenisse van Grevelingn mo vanaf 800, achter de verzandienge van 't Blootland. Round dien tyd werd ter e kapelle gebouwd toegewyd an den Illign Willibrordus. In 1040 werd Grevelingn vo den êerstn kêe genoemd als Gravenenga, wa da verwyst na de gracht'n.

Oetbewerkrs woardeern in 't algemêen 't oet vo de schôonte by d' ofwerkienge. Ook mê machienn is 't oet goed te verwerkn, en gemakklik mê naagls, schroevn en kolle . Esse wierd oovrol gebruukt vo de strukturêele elementn in karrn deur de karrebowers. Vroegre autos addn geroamtn die woarn bedoeld lik dêel van 't ipangiengssystêem vo 't bown te verêenvoedign. De Morgan Motor Company uut Grôot Brittanje makt nog altyd sportwoagns mê geroamtn die uut esse bestoan. 't Wierd ook algemêen gebruukt deur d' êeste bowers van vliegers.

Petroselinum (perselle of persyn) is e geslacht van twêe sôortn bloeinde plantn in de familie apiaceae (schermblommign). De noame Petroselinum is ofkomstig van 't Oudgrieks 'petros' = stêen/rotse en 'selinum' = selder.

De chemische reeksn zyn ountdekt vo da 't periodiek système uutgevound'n is. Da was juste moa vo te probeern van d' element'n t' organiseern ip basis van under chemische eignschapp'n. Der bestoan tien reeksn:

De K VIV is de spreekbuze vôor en kykt achter de belangn van olle Vlamsche burgerlik en bio-ingenieurs. Deur hunder toedoen is de titel "ir" die een ingenieur vo zyn name mag zettn wettelik beschermd. Sedert 1942 richt de K VIV ingenieurspryzn in woamee dan ze de beste thesis bekrôonn. Vanof 't joar 2003 zyn der joarthema's ingesteld vo bepoalde wetenschappelik ounderwerpn ounder de loupe te steekn. in De vorbye joarn zyn Energie, Innovoasje, Scheikunde, Netwerkn, Bouw en Klimoat an den bak gekommn. De winnoars sedert 2002 zyn:
Achter 'n Twiddn Ôorloge ounder de noame West-Duutsland (Bundesrepublik Deutschland), van 1994 vors were tope met Ôost-Duutsland, ol 3 keirs weireldkampioen. Speeldn in 2010 in 't hêle nie lik Duutschers, me rappe combinoasjes, mo ze sneuveldn wel in d'hoolve finalles teegn Spanje en paktn de derde plekke teegn Uruguay.

Et Ishango-beentje is verre 10 centimeters lank, dounkerbrûn en ’t sto vul me klène inkerviengstjes die azo gegroepeerd stoan dan ze een wiskundige regelmoate doen vermoen. Der is een kolomme inkepingen me groeptjes van 11, 13, 17 en 19 (vier priemgetalln) en derneffest een kolomme me 11, 21, 19 en 9 inkepiengstjes (lik in de vorige kolomme t' ope 60). In een derde kolomme stoan der verdubbeliengen lik 3, 6 en 4, 8.

't Woapenschild van Bikschôte (of Bixschoote gelyk dat et vroeger werd geschreevn) tôogt een omeininge of een beschuttinge (vroeger: scho(o)te) nevenst e beke (bik). 't Suffix -scho(o)te vindn we were in Zuudschôte, Nôordschôte en Oundschôte en is e verwyzinge noar d'outn beschuttingn da je tussn de verschillige landeryen kost werevindn.

De doopsgezinde ouders van Joost van den Vondel vluchtegen weg uut Antwerpn uut schrik vo de contrareformoatie. Achter e verbluuf in Duutsland giengn ze in 1597 in Amsterdam weunn.

De dunderdag is de vierden dag van de weke. Ze komt achter woensdag en vo vrydag. Dunderdag is genoemd no Donnar, de West-Germoanse name vo Thor, den dundergod binn de Germoansche mythologie.

1 juli - Deur de wet van 22 april ip d' hervormienge van de post verschynt den êestn tember. 't Is e creoasje van munt-en medaillegraveur Jacques Wiener.

Uutmankoargoande grenzn (of passieve marges) bestoan woar da een rift ontstoat worda twêe ploatn vanmankoar weggoan, gelik an de Mid-Atlantische Rugge of de Riftvalleie in Ôost-Afrika.

Oek de weetnschappelikke noame gulo wult veelvroate zeggn, juuste lik de miender gebruukt Iengelsche noame glutton. De mêest gebruukte noame in 't Iengels is wolverine, die verzeker klêenn wolf wult zeggn.

Vroeger wierd er verteld an de joungns da ze nie te dichte by ’t woater mochtn kommn en ook nie in een woaterpit mochtn kykn. Anders zou Kolle under d’rin trekkn mè z’n oak.

Phoebe is nieuwsgierig en goat no de zolder, woa da ze noois up mocht. De deure got op'n, en Phoebe ziet een oede rommelzold'r. Ze kiekt e bitje round en ziet een oed boek. Op de voorkant stoat er e triquetra. Zounder derbie noa te peisn kiekt Phoebe in 't boek, en ze leest et gedicht up den eeste pogina.

Van de Rotterdamsche Schie is't er den dag van vandoage nie vele mêer over. Achter 't bombardement van Rotterdam van 1940 is de Schie grôotndêels toegesmeetn met de restantn stêengruus.

De Liudolfiengers of et Saksisch Huus, en achter de krônienge van de drie keizers Otto I, Otto II en Otto III ook et Ottoons Huus genoemd, woarn e Saksisch oadellyk geslacht en e Duutsche keuniengsdynastie, die van 919 tout 1024 regeerde over et Hillig Rooms Ryk. Ze wierdn ipgevolgd deur et Salisch Huus.

De Poaterberg (Paterberg) es nen euvel in Kluusbergn, die surtout gekend is van uut de koerse. De kossien ip de Poaterberg zyn sedert 1993 e beschermd monument.
De Stalyzermeuln is ne wiendmeuln in Leisel, in de Belgische provinsje West-Vloandern. 't Is een outn stoakmeuln, gebouwd in 1804. De groanmeuln et e vlucht van 24 meter. J'is e beschermd monument sichten 1973 . In 1974 kocht de gemeente de meuln, die in de loop van de volgende joaren gerestaureerd is, toet dat de meuln in de jaren 90 were moalvaardig was.

De versterkte plekke die ebouwd es ounder Keyzer Koarel V en de Spoansche keuniengn en ermodeleerd es deur Vauban an 't ende van de zeevntiende êeuwe.

De zesdn ogustus 1514, ip e zundag, kwam de Sint-Sebastioansgilde, e schuttersgilde uut Brugge, ip bezoek in Blanknberge. Der was e fêestelike stoet me baniern, woapnschildn, tamboers en trompettn. De magistroat van Blanknberge wilde de Brugse bezoekers goed soigneern en der wierd êrewyn geschounkn, gevolgd deur 'n êreschietienge. 't Was styf warm en der wierd styf vele bier gedrounkn.

De nestn van ne vienke goa je vindn in bôomn, in de vorke tussn twêe takkn. Ze zyn gecamoufleerd me mossn en briel van insektn en spinn. De vrouwkes leggn drie tot zes eiers in 't vôorjoar. Ze broedt de eiers allêne uut, moar achter de geboorte geevn zowel et vrouwke als et manneke eetn: insektn, larvn en rupsn. Achter twêe weekn vliegn de joungn uut.

In 875 stoat er voe 'n êeste kei etwot over Krombeke in de boekn en wel ounder de noame Crumbeke, wuk da beke me vele droais wil zeggn. Krombeke noemn ze oek Witsoonedorp, no de legende van Ridder Witsoone. De lapnoame van de Krombekenoars is d' êkekappers.

Puntnklassement (groenn boai). In iedere etappe zyn der puntn te verdienn. Wie der 't mêest verzoamelt, wint 't puntnklassement. Oe zwoarder de rit oe minder puntn dat er kan verdient wêrdn en oe minder dan der puntn kriegn. Bie vlakke ritn kriegn bêvoorbeeld de êeste 25 renners puntn en bie ritn van hôage klasse mo 15e.

De kerke es upgetrokkn in Boalegemse kolkzandsteen. Heur torre es 86 mèiters hoge. Den steenn top mèi den achtkantigen lanteirn es der moar in 1902 upgezet gewist. 't Koor en en deel van de kruusbeuke zyn in Scheldegotiek, de rèiste es in Broabantsn hooggotiek.

't Was 'n unie in Centroal-Europa tusschn de krôon'n van 't keizerryk Ôostnryk en 't keunienkryk Hongareye, of de keunienkrykn en landn verteegnwoordigd in de Ryksroad (Cisleithanië) en de Landen van d’Hillige Hongoarsche Stefanskrôone (Transleithanië).

Bonaire (Papiaments: Boneiru) is 'n eiland in 't Caraïbisch gebied da sinds 10 oktober 2010 besteurlyk ols openboar lichoam e byzoundere gemêente binn Holland vormt. Bonaire het 18.413 inweuners. D' oofdplekke is Kralendyk; e verbasterienge van Koralendyk (dyk van koroal). D' oudste nederzettienge is "Rincon", Spoans vor "hoek".

De Rounde van Vrankryk of kortweg den Tour (van 't Frans: Tour de France) is e meerdoagse koers grôtendêels deur Vrankryk. De Tour is ountstoan in 1903, g'organiseerd deur Henri Desgrange.

’t Verlies van Spanje leidde tout ’t vredesverdrag, de Vrede van de Pyreneeën. Filips IV van Spanje most doaby Artesië en stikkn van Vloandern en Henegouwn ofstoan an Lodewyk XIV van Vrankryk.
‘t Verdrag wierd geslootn tusschn Lodewyk de Joungn, zeune van Lodewyk den Duuts, en Lodewyk III en Karloman, de klêenjounges van Karel de Kletsn. ’t Westelik stik van Lotharingn, dat achter ’t verdrag van Meerssen in 870 by West-Francië gekommn was, kwam nu ook by Oost-Francië. Lodewyk de Joungn krêegt doadeure hêel Lotharingn.

Lunar Orbiter 1 toet en met 5 brochten tusschn ogustus 1966 en 't ende van 1967 de Moane gedetailleerd in koarte vo landingsplekkn vo d' Apollovluchtn te viendn

Den tyd van de Bourgondische Nederlandn is de periode woarin dan de Bourgondische hertoogn van 't Huus Valois de macht haan over e grôot stik van de Lêge Landn. Die periode begost in 1384 (dôod van Lodewyk van Male), en endigde in 1482 (dôod van Maria van Bourgondië).

En omdat er zôvele kindjes woarn kostn er ôok mêer gemist wordn om gêestelikke te kommn. Omdat ze zô gelôvig woarn marcheerde da goe. Moar er woarn ôok andre reedns om gêestelikke te wirden.

Hendrik was de zeune van Otto I, hertog van Saksn, en Hadwig van Babenberg. In 906 ist ie getrouwd mè Hatheburg, dochter van Erwin, groaf van Merseburg. Under huwelik wierd oungeldig verkloard achter de geborte van under zeune Thankmar.

Hommelpap: in vroeger tydn krêegn de plokkers, mêestol vrimd vook, op 't ende van de plok, e sôort warm paptje ('t trekt op crème brûlée) mèt e poar knops ter versierieng. Da gebruuk wos joarn verlôorn egoan. Moa bakker Sansen uut Poperienge het een oud recept werevoenn uut 1910. In de nieuwn hommelpap zittn ol d'oude ingrediëntn d'r nog in (mek, butter, bloeme e suker); nieuwe toevoegieng is de kanêel en de rom.

Lêerliengenbegeleidinge es entwa dat in Mariawende-Blydhove hêel vele andacht krygt en da deur de ouders hêel sterk g'apprecièrd wordt. D'er es individuele leerlingenbegeleidinge, er is begeleidinge van t CLB, er ligt veel nadruk up "Lêern lêern", lêerlingn me dyslexie en dyscalculie wordn goêd upgevangn.

In 909 ist ie in Wallhausen hertrouwd mè Mathilde van Ringelheim, bygenoamd d’Hillige, dochter van Diederik, groaf van Westfaaln. Ze stichtte verschillige religieuze instituutn o.a. d’abdye van Quedlinburg, woa dat Hendrik begroavn is en loater hillig verkloard.

August Vermeylen eet den boek "Gezelle tot heden" geschreevn, een eerbetôon an Gezelle. August Vermeylen was één van de iprichters van "Van Nu En Straks", woavan da Guido Gezelle ook in de redactie zat van 1893 tot 1894.

Roussillon ligt in 't herte van de nôordelyke Luberon-valleie, tusschn de "klêene" Luberon en 't Vaucluse-gebergte. De gemêente ligt tusschn Joucas en Saint-Saturnin-les-Apt in 't nôordn, Gordes en Goult in 't westn, Gargas in 't ôostn en Bonnieux in 't zuudn.

In het park stoan d'er drie ipmerkelikke moerascypressen (Taxodium distichum), vlakby 't monument vo Stijn Streuvels van Jan Vandekerckhove dat ip 3 oktober 1971 plechtig werd ingehuldigd.

De tajga an de zuudlikke Hudson-Boaje is 'n ekostreeke uut d' ekozôone Nearctis vôgnst de Weirld Nateur-Stichtienge (WWF). D' ippervlakte van d' ekostreeke besloa 37 373 528 êktoarn . De busschn maakn dêel uut van 't bioom de boreoale busschn of de tajga van nôordlik Kanada .
Airis, echte noame Laura Van den Bruel, (Morkhoovn, 1995) is e Vlamsche zangeresse. Ze weunt in Nôorderwyk, dêelgemêente van Herentals. Heur grotste hit is 't liedje 'Wonderful'.

By 't begun van zyn bestiersperiode ad 'm ôok verschillige kêern spel me Karel van Croÿ, de bisschop van Dôornik, van wie 't groundgebied vo 't nieuwe bisdom Brugge te kunn'n moakn wos ofgepakt en die nie 't akkôord wos me't afgeevn van bevoegdeedn. Pieter de Corte a wel goe refferensjes by't keunienklyk of, surtout me Margaretha van Parma. Ne kwam wel nie olsan goe overeen me 't stadbestuur wordeure da ter tefrente wryviengn woarn tusschn 't burgerlyk en't gêestelyk gezag. Ôok me de kanunniken van't kapitel ad tie somstekeern spel.

Grassn zyn te viendn over hêel de weireld ip al de continentn, zelfs ip Antarctica. Ze zyn de dominante vegetoasje van uutgestrekte gebiedn, lik steppe, savanne, pampa, Amerikoansche prairie, bus en toendra. Die graslandn èn d' oentwikkelienge van groaznde bêestn meugelik gemakt.

In 1613 begost Van den Vondel Latyn te lêern. Je was een overtuugd humanist en je dweepte met de klassiekn oudheid. Je vertoalde en bewerkte verschillige werkn van Sophocles, Euripides, Seneca, Vergilius en Ovidius. In 1625 het 'n ook nog Grieks gelêerd vo de Palamedes te kunn schryvn.

Deur de grôote immigroasje vanuut Artesië begoestn ze in Grevelingn ol vrêe vroeg e sôorte van Picardisch dialect te koutn da specifiek wos an de kuststreke mo toch verweevn wos me d' and're vormn van gesprookn Picardisch van mêer inlande. Pertank wierd mor ip e poar kilomèitrs doavan, in en round Broekburg nog teffrente Vlams gekout tout in de joarn 1800. D'inweuners van Grevelingn noemn ulder eign dialect "patois", juuste gelyk de mienschn elders in Nôord-Vrankryk da ôok zo noemn.

An nen trekoak moet er ôok e voorzieninge zyn vo lucht. Mêestol est nen 7-polige connector volgens ISO 1724 en DIN 72577, ondertussen es 't er ôok ol nen 13-polige connector volgens ISO 11446 en DIN V-72570.

't Was 't westelik stik van 't historisch ryk Frisia. Frisia was et kustgebied da liep van Sincfala (loater et Zwin) in de Vloanderngouwe, tout an de Wezer in Duutsland, met de belangrykste stad Utrecht en was ip zyn grotst in de periode 650-734.

De vegetoasje-typn van d' ekostreeke zyn de vôgnde : stêenachtige toendra mê schroale korstmossn en mossn; typiesche toendra mêt e goed oentwikkelde mos-loage; toendra mê dwergstruukn; doenkre boreoale noaldbusschn. Ip grotre ogte istr ook struukachtige berkebus of dinne-gezoajd sparre-dennebus. Die ekostreeke êt ook rotse-toppn me schroale alpiene of toendra-vegetoasje. D' oovrêersnde boomsôortn zyn Siebeeriesche sparre (Picea obovata), Siebeeriesche lorke (Larix sibirica), en Siebeeriesche denne (Abies sibirica).